pythainlp/thai_wikipedia_clean_20230101 huggingface dataset:
กฎของมัวร์ (Moore's law) อธิบายถึง ปริมาณของทรานซิสเตอร์บนวงจรรวม โดยจะเพิ่มเป็นเท่าตัวประมาณทุก ๆ สองปี กฎนี้ได้ถูกพิสูจน์อย่างต่อเนื่องมาแล้วกว่าครึ่งศตวรรษ และคาดว่าจะใช้ได้จนถึงปี 2015 หรือ 2020 หรืออาจมากกว่านั้น
ความสามารถของอุปกรณ์อิเล็กทรอนิกส์มากมาย เป็นไปตามกฎของมัวร์อย่างเห็นได้ชัด เช่น ความเร็วประมวลผล ความจุของแรม เซ็นเซอร์ หรือแม้แต่จำนวนพิกเซลของกล้องดิจิทัล ทั้งหมดนี้เป็นข้อมูลสนับสนุนอย่างคร่าว ๆ (ยังมีกฎอื่น ๆ ที่เกี่ยวข้องเช่นราคาต่อหน่วย) การพัฒนาของอุปกรณ์อิเล็กทรอนิกส์ มีผลต่อการขยายตัวทางเศรษฐกิจโลกอย่างหลีกเลี่ยงไม่ได้ กฎของมัวร์ได้อธิบายแรงการขับเคลื่อนของเทคโนโลยี ตั้งแต่ปลายศตวรรษที่ 20 ไปจนถึงต้นศตวรรษที่ 21
ชื่อของกฎถูกตั้งตามชื่อของ อดีตซีอีโอและผู้ร่วมก่อตั้งบริษัทอินเทล กอร์ดอน มัวร์ (Gordon E. Moore) เขาได้อธิบายกฎนี้ไว้ในรายงานของเขาเมื่อปี 1965 รายงานนั้นได้ระบุไว้ว่า จำนวนของส่วนประกอบในวงจรรวมจะเพิ่มเป็นเท่าตัวทุก ๆ ปี ตั้งแต่ปี 1958 ไปจนถึง 1965 และคาดว่าจะเป็นอย่างนี้ไปอีก "อย่างน้อยสิบปี" การทำนายของเขายังเป็นไปตามที่คาดไว้อย่างน่าประหลาดใจ อย่างน้อยกฎนี้ปัจจุบันยังถูกใช้ในอุตสาหกรรมสารกึ่งตัวนำที่ได้ถูกใช้เป็นแนวทางของแผนที่จะเป็นเป้าหมายของของการวิจัย และพัฒนา
กามิกาเซ่ (ค่ายเพลง)
คามิคาเซ่ (ค่ายเพลง)
กฏของมัวร์
Cia
โฟลเอม
กรานูโลไซต์
วังพญาไท
ซีรี่ย์
รายชื่อหุ่นยนต์ในกันดั้มซีรีย์
ฟุตบอลทีมชาติสเปน
ฟุตบอลทีมชาติสเปน  เป็นทีมฟุตบอลประจำประเทศสเปน อยู่ภายใต้การควบคุมและเป็นตัวแทนของราชสหพันธ์ฟุตบอลสเปนในการแข่งขันระหว่างประเทศนัดต่าง ๆ ซึ่งจัดขึ้นโดยสหพันธ์สมาคมฟุตบอลนานาชาติ (ฟีฟ่า) และสหภาพสมาคมฟุตบอลยุโรป (ยูฟ่า)
ทีมชาติสเปนเป็นที่รู้จักกันในฉายา " และฉายาซึ่งเป็นที่นิยมมากกว่าคือ " มาจากคำที่ชาวอิตาลีเป็นผู้คิดขึ้นและนำมาใช้เรียกทีมชาตินี้ในภาษาของตนว่า "" คำว่า "ฟูเรีย" (ความดุเดือด, ความโมโหร้าย) มาจากรูปแบบการเล่นที่ค่อนข้างรุนแรงของนักฟุตบอลสเปนในการแข่งขันนัดต่าง ๆ ที่ทีมชาติสเปนเข้าร่วมเป็นครั้งแรกที่เมืองแอนต์เวิร์ป (ประเทศเบลเยียม) และต่อมาก็ถูกนำมาใช้เรียกเหตุการณ์การปล้นเมืองแอนต์เวิร์ปของสเปนในสงครามแปดสิบปี (ค.ศ. 1576) ซึ่งเป็นตำนานมืดเรื่องหนึ่งในประวัติศาสตร์การทหารของสเปนด้วย ส่วน "รอสซา" (สีแดง) มาจากสีของเสื้อทีม สำหรับในประเทศไทยนั้นทีมนี้มีฉายาว่า "กระทิงดุ"
สเปนได้เข้าร่วมการแข่งขันฟุตบอลโลก 12 ครั้ง และเป็นเจ้าภาพจัดการแข่งขันในฟุตบอลโลก ปี 1982 ผลงานที่ดีที่สุดที่ทีมชาติสเปนเคยทำได้นั้นคือชนะเลิศในปี2010 ที่ประเทศแอฟริกาใต้
ความสำเร็จครั้งใหญ่ที่สุดในกีฬาโอลิมปิกของฟุตบอลทีมชาติสเปนได้แก่ การแข่งขันโอลิมปิกฤดูร้อน ค.ศ. 1992 ที่เมืองบาร์เซโลนา สเปนคว้าเหรียญทองได้สำเร็จหลังจากเอาชนะโปแลนด์ 3-2 ในรอบชิงชนะเลิศที่สนามกัมนอว์ (Camp Nou) ส่วนการแข่งขันกีฬาโอลิมปิกฤดูร้อนที่เมืองซิดนีย์ ประเทศออสเตรเลีย ค.ศ. 2000 สเปนได้เหรียญเงินโดยแพ้แคเมอรูนหลังจากการดวลจุดโทษในรอบชิงชนะเลิศ นอกจากนี้ สเปนยังเคยได้เหรียญเงินในกีฬาโอลิมปิกที่เมืองแอนต์เวิร์ป ประเทศเบลเยียม ค.ศ. 1920 อีกด้วย
การแข่งขันครั้งแรก.
ฟุตบอลทีมชาติสเปนได้รับการจัดตั้งขึ้นในปี ค.ศ. 1920 โดยมีจุดประสงค์เพื่อเป็นตัวแทนประเทศสเปนไปแข่งขันฟุตบอลในกีฬาโอลิมปิกครั้งที่ 7 ที่เมืองแอนต์เวิร์ป ประเทศเบลเยียม ทีมชาติสเปนลงสนามอย่างเป็นทางการครั้งแรกเมื่อวันที่ 28 สิงหาคม ค.ศ. 1920 โดยพบกับทีมชาติเดนมาร์กที่สนามกีฬาในกรุงบรัสเซลส์ และสามารถเอาชนะเดนมาร์ก 1-0 ด้วยการยิงประตูจากปาตรีเซียว ทีมชาติสเปนได้เหรียญเงินเป็นครั้งแรกจากการแข่งขันโอลิมปิกในครั้งนั้น
ฟุตบอลชิงแชมป์แห่งชาติยุโรป 2008.
ในการแข่งขันรอบแบ่งกลุ่มสเปนอยู่ในกลุ่ม D ร่วมกับสวีเดน กรีซ และรัสเซีย ในนัดแรกที่พบกับรัสเซียนั้นผลออกมาคือสเปนชนะไป 4-1 โดยได้ 3 ประตูจากดาบิด บียา และอีก 1 ประตูจากเซสก์ ฟาเบรกัส ส่วนในนัดที่ 2 ที่พบกับสวีเดน สเปนก็ยังเอาชนะได้ด้วยคะแนน 2-1 จากการยิงของเฟร์นันโด ตอร์เรสและบียา และในนัดสุดท้ายที่พบกับแชมป์เก่ากรีซ สเปนสามารถเอาชนะได้เช่นกันด้วยคะแนน 1-2 โดยได้ประตูจากรูเบน เด ลา เรด และดานี กวีซา
ด้วยชัยชนะทั้งสามครั้งรวดทำให้สเปนอยู่ในอันดับที่ 1 ของกลุ่ม และต้องไปพบกับอิตาลีในรอบก่อนรองชนะเลิศ ซึ่งสเปนสามารถยิงจุดโทษเอาชนะไปได้ 4-2 หลังจากต่อเวลาพิเศษแล้วยังเสมอกัน 0-0 ในนัดนี้อีเกร์ กาซียัส ผู้รักษาประตูฝ่ายสเปนสามารถหยุดลูกยิงจากฝ่ายตรงข้ามไว้ได้ 2 ลูก ส่วนผู้ทำประตูให้กับสเปนในนัดนี้ได้แก่ บียา, กาซอร์ลา, เซนนา และฟาเบรกัส
สเปนลงแข่งในรอบรองชนะเลิศกับรัสเซียเมื่อวันพฤหัสบดีที่ 26 มิถุนายน และเอาชนะไปได้ด้วยคะแนน 3-0 ซึ่งเป็นประตูที่ยิงได้ในครึ่งหลังทั้งหมดจากชาบี อาร์นันดัส, ดานี กวีซา และดาบิด ซิลบา ทำให้สเปนผ่านเข้าไปเล่นในรอบชิงชนะเลิศได้เป็นครั้งแรกในรอบ 24 ปี อย่างไรก็ตาม สเปนก็ต้องขาดบียากองหน้าคนสำคัญไปเพราะได้รับบาดเจ็บที่ต้นขาจากการเตะลูกฟรีคิกในนัดที่แข่งกับรัสเซีย
ในวันที่ 29 มิถุนายน สเปนพบกับเยอรมนีซึ่งชนะตุรกีมาได้ด้วยคะแนน 3-2 ในนัดนี้ เฟร์นันโด ตอร์เรสทำประตูให้สเปนขึ้นนำเยอรมนีได้ในนาทีที่ 33 โดยไม่มีฝ่ายใดทำประตูเพิ่มอีกในครึ่งหลัง เกมจึงสิ้นสุดลงด้วยคะแนน 1-0 ทำให้ทีมชาติสเปนได้ครองแชมป์การแข่งขันใหญ่อีกครั้งหลังจากว่างเว้นไปถึง 44 ปี
ในฟุตบอลโลก 2010 ที่แอฟริกาใต้เป็นเจ้าภาพ ก่อนการแข่งขันสเปนถูกยกให้เป็นเต็ง 1 ที่จะคว้าแชมป์ได้ แต่เมื่อได้แข่งนัดแรกแล้ว สเปนกลับเป็นฝ่ายพลิกล็อกแพ้สวิตเซอร์แลนด์ไป 0-1 แต่หลังจากนั้นสเปนก็ทำผลงานกระเตื้องขึ้นมาเรื่อย ๆ จนกระทั่งเข้าไปจนถึงรอบชิงชนะเลิศ
ในรอบชิงชนะเลิศ สเปนเป็นฝ่ายเอาชนะเนเธอร์แลนด์ ที่ชนะมาทุกรอบได้ ไป 1-0 ในช่วงต่อเวลาพิเศษ หลังจากเสมอมาในเวลาปกติ 0-0 จากการยิงประตูของอันเดรส อีเนียสตา ในนาทีที่ 116 ทำให้สเปนได้ครองแชมป์โลกเป็นครั้งแรก และเป็นทีมจากทวีปยุโรปทีมแรกที่คว้าแชมป์โลกได้นอกทวีปของตนเอง และเป็นทีมแรกที่แพ้ก่อนในนัดแรกแต่พลิกกลับๅ/มาเป็นแชมป์ได้ในที่สุด
ในฟุตบอลโลก 2014 ที่บราซิลเป็นเจ้าภาพ สเปนในฐานะแชมป์เก่าอยู่กลุ่ม B ซึ่งเป็นกลุ่มเดียวกันกับ เนเธอร์แลนด์ ซึ่งเป็นคู่ชิงชนะเลิศเมื่อคราวที่แล้ว, ชิลี และออสเตรเลีย ในนัดแรก สเปนเป็นฝ่ายแพ้เนเธอร์แลนด์ไปมากถึง 1-5 ซึ่งนับเป็นผลการแข่งขันที่สเปนแพ้มากที่สุดเป็นอันดับ 2 ในประวัติศาสตร์ทีมชาติอีกด้วย และในนัดถัดมา สเปนก็เป็นฝ่ายแพ้ต่อ ชิลี 0-2 ทำให้ตกรอบแรกไปทันที โดยไม่ต้องรอผลการแข่งขันนัดที่ 3 กับออสเตรเลีย อีกทั้งถือว่า สเปนเป็นทีมแชมป์เก่าที่ตกรอบแรกฟุตบอลโลกเป็นทีมที่ 4 ต่อจาก อิตาลี ในฟุตบอลโลก 1950, บราซิล ในฟุตบอลโลก 1966 และ ฝรั่งเศส ในฟุตบอลโลก 2002
สเปนในฐานะแชมป์เก่า และแชมป์ 2 สมัยติดต่อกัน ได้ลงเล่นในกลุ่ม D ร่วมกับโครเอเชีย, สาธารณรัฐเช็ก และตุรกี โดยก่อนการแข่งขันถูกยกให้เป็นทีมเต็ง 3 ที่จะได้แชมป์ในคราวนี้ ผลปรากฏว่าในรอบแรก สเปนได้ผ่านเข้าสู่รอบ 16 ทีมสุดท้ายหรือรอบที่ 2 ด้วยการเป็นที่ 2 ของกลุ่ม เนื่องจากนัดสุดท้ายแพ้ต่อ โครเอเชียไป 1-2 แต่ต้องตกรอบ 16 ทีมสุดท้ายเมื่อเป็นฝ่ายแพ้ต่อ อิตาลี ซึ่งเป็นคู่ชิงชนะเลิศเมื่อ 4 ปีก่อน ไป 2-0 ทำให้ บีเซนเต เดล โบสเก หัวหน้าผู้ฝึกสอนประกาศลาออกจากตำแหน่ง ซึ่งราชสหพันธ์ฟุตบอลสเปนได้ประกาศแต่งตั้งยูเลน โลเปเตกี ที่เคยพาทีมชาติสเปนรุ่นอายุไม่เกิน 19 และ 21 ปีคว้าแชมป์ยุโรปเป็นหัวหน้าผู้ฝึกสอนคนใหม่
"ข้อมูลการลงเล่นและการทำประตูนับถึงวันที่ 27 กันยายน พ.ศ. 2565 หลังจากการพบกับโปรตุเกส"
ผู้เล่นที่ลงเล่นมากที่สุด.
ข้อมูลเมื่อวันที่ 27 มิถุนายน ค.ศ. 2016
ข้อมูลเมื่อวันที่ 13 พฤศจิกายน ค.ศ. 2015
สถิติโลกใหม่ ชนะรวด 15 นัด ทำลายสถิติโลกมากที่สุด.
เป็นสถิติชนะมากกว่าสถิติเดิมที่บราซิล ฝรั่งเศส และออสเตรเลีย ทำไว้ คือ ชนะติดต่อกัน 14 นัด
ซึ่งเป็นสถิติที่ฟีฟ่า (FIFA) บันทึกไว้
ภาษาบาเลนเซีย
ภาษาบาเลนเซีย  หรือ ภาษาวาเล็นซิอา  เป็นภาษาหนึ่งที่ใช้สื่อสารกันในแคว้นบาเลนเซีย และในบริเวณเอลการ์เชของแคว้นภูมิภาคมูร์เซีย ประเทศสเปน ในแคว้นบาเลนเซีย ภาษานี้มีฐานะเป็นภาษาราชการร่วมกับภาษาสเปนตามธรรมนูญการปกครองตนเองของแคว้นและรัฐธรรมนูญแห่งราชอาณาจักรสเปน พ.ศ. 2521
ภาษาบาเลนเซียจัดอยู่ในกลุ่มภาษากาตาลาตะวันตก จากการสำรวจความคิดเห็นครั้งหนึ่งพบว่า ชาวแคว้นบาเลนเซียส่วนใหญ่ (เกือบร้อยละ 65) มองว่าภาษานี้เป็นภาษาแยกต่างหากจากภาษากาตาลา แต่มุมมองดังกล่าวขัดแย้งกับมุมมองทางวิชาการโดยทั่วไปซึ่งถือว่าภาษานี้เป็นภาษาย่อยของภาษากาตาลา ภายใต้ธรรมนูญการปกครองตนเองแห่งแคว้นบาเลนเซีย บัณฑิตยสถานภาษาแห่งบาเลนเซีย  ได้รับการจัดตั้งขึ้นเพื่อให้เป็นผู้วางระเบียบเกี่ยวการใช้ภาษา หน่วยงานนี้ถือว่า "กาตาลา" และ "บาเลนเซีย" เป็นเพียงชื่อเรียกที่ต่างกันของภาษาเดียวกัน อย่างไรก็ดี ภาษาบาเลนเซียก็มีวิธภาษามาตรฐานเป็นของตนเองซึ่งมีพื้นฐานมาจากภาษาถิ่นที่ใช้ในพื้นที่คาบเกี่ยวระหว่างจังหวัดบาเลนเซียตอนใต้กับจังหวัดอาลิกันเตตอนเหนือ
ผลงานที่สำคัญที่สุดบางชิ้นของวงวรรณกรรมบาเลนเซียดำรงอยู่ในยุคทองซึ่งกินเวลาตั้งแต่ยุคกลางตอนปลายไปจนถึงสมัยฟื้นฟูศิลปวิทยา ผลงานเหล่านั้นรวมถึงนิยายวีรคติเรื่อง "ติรันต์โลบลังก์" ของจูอาน็อต มาร์โตเร็ลย์ และกวีนิพนธ์ของเอาซิอัส มาร์ก หนังสือเล่มแรกในคาบสมุทรไอบีเรียที่ผลิตด้วยวิธีการพิมพ์แบบตัวเรียงนั้นพิมพ์เป็นภาษาบาเลนเซีย เกมหมากรุกเกมแรกที่มีการบันทึกไว้พร้อมด้วยกติกาการเดินหมากควีนและบิชอปอยู่ในบทกวีเรื่อง "สกักส์ดาโมร์" ซึ่งแต่งเป็นภาษาบาเลนเซียและได้รับการตีพิมพ์เมื่อประมาณ พ.ศ. 2018 (ค.ศ. 1475)
จอร์จ สตีเฟนสัน
จอร์จ สตีเฟนสัน  เป็นผู้ประดิษฐ์รถจักรไอน้ำคนแรกของโลก เกิดเมื่อวันที่ 9 มิถุนายน ค.ศ. 1738 ที่ตำบลวีลัม นอร์ททัมเบอร์แลนด์ ประเทศอังกฤษ จอร์จ สตีเฟนสัน ได้รับการยกย่องว่าเป็น "บิดาแห่งการรถไฟ" จอร์จสตีเฟนสัน
จอร์จ สตีเฟนสัน (9 มิถุนายน ค.ศ. 1738 - 12 สิงหาคม ค.ศ. 1805) เป็นวิศวกรโยธาและวิศวกรเครื่องกลชาวอังกฤษผู้ที่
สร้างทางรถไฟวิ่งบริการสาธารณะระหว่างเมืองเป็นสายแรกในโลกที่ใช้หัวรถจักรไอน้ำระหว่างเมืองลิเวอร์พูลและ
เมืองแมนเชสเตอร์ซึ่งเปิดให้บริการในปี ค.ศ. 1830 โดยที่เขาถูกขานนามในฐานะ "บิดาของรถไฟ" พระราชินีวิกตอเรียได้กล่าวว่า
เขาเป็นตัวอย่างที่ดีของการริเริ่มประยุกต์และไฝ่หาการปรับปรุง,ซามูเอลสไมล์นักเขียนหนังสือเรื่องการช่วยเหลือตัวเอง
ได้กล่าวถึงโดยเฉพาะอย่างยิ่งการยกย่องความสำเร็จของเขา, ขนาดความกว้างของทางรถไฟ 4 ฟุต 8 1/2 นิ้ว (1,435 มม. ) บางครั้งเรียกว่า
"ขนาดความกว้างของสตีเฟนสัน" เป็นขนาดทางรถไฟมาตรฐานที่ใช้กันทั่วโลก.
จอร์จ สตีเฟนสัน เกิดมาในครอบครัวที่ยากจน บิดาทำงานอาชีพเป็นกรรมกรขุดเหมืองถ่านหิน ตัวเขาเองจึงต้องทำงานช่วยบิดาหาเงินตั้งแต่เด็ก พออายุ 14 ปี เขาจึงเขาทำงานในเหมืองถ่านหิน โดยช่วยพ่อคัดแยกถ่านหิน เขาชอบเรียนรู้เกี่ยวกับเครื่องยนต์กลไกลต่างๆภายในเหมือง รวมทั้งยังใช้เวลากลางคืนไปเรียนหนังสือจนเขาสามารถเป็นนายช่างที่มีหน้าที่ดูแลควบคุมเครื่องจักรได้
ทะเลชวา  ตั้งอยู่ระหว่างเกาะชวากับเกาะบอร์เนียว (กาลีมันตัน) ในประเทศอินโดนีเซีย ครอบคลุมเนื้อที่ประมาณ 310,000 ตารางกิโลเมตร โดยเชื่อมต่อกับทะเลจีนใต้
การประมงเป็นกิจกรรมทางเศรษฐกิจที่สำคัญอย่างหนึ่งในทะเลชวา มีสัตว์น้ำในพื้นที่เหล่านี้มากกว่า 3,000 ชนิด มีอุทยานแห่งชาติจำนวนหนึ่งในพื้นที่ดังกล่าว เช่น การีมุนจาวา และมีเกาะนับพันเกาะทางตอนเหนือของแผ่นดินใหญ่จาการ์ตา พื้นที่รอบทะเลชวาเป็นสถานที่ท่องเที่ยวที่สำคัญและเป็นแหล่งดำน้ำเพื่อชมและถ่ายภาพใต้น้ำ เช่น สัตว์ทะเล ฟองน้ำ ปะการัง ซากเรืออับปาง หรือถ้ำใต้น้ำ เป็นต้น
การรบในทะเลชวาในช่วงเดือนกุมภาพันธ์ถึงมีนาคม พ.ศ. 2485 นับเป็นยุทธนาวีที่สิ้นเปลืองมากที่สุดครั้งหนึ่งในสงครามโลกครั้งที่สอง โดยที่กองกำลังทางเรือของเนเธอร์แลนด์ อังกฤษ ออสเตรเลีย และสหรัฐอเมริกา แทบจะถูกทำลายย่อยยับในการรบเพื่อป้องกันชวาจากการโจมตีของญี่ปุ่น
ช่องแคบสิงคโปร์
ช่องแคบสิงคโปร์ (Singapore Strait) เป็นช่องแคบที่ยาว กว้าง ตั้งอยู่บริเวณตอนใต้ของสิงคโปร์ ทางทิศตะวันออกติดกับทะเลจีนใต้ ทิศตะวันตกติดกับช่องแคบมะละกา ทางใต้ติดประเทศอินโดนีเซีย ช่องแคบนี้มีเส้นทางน้ำลึกไปยังท่าเรือสิงคโปร์ ซึ่งทำให้เป็นช่องแคบที่ชุกชุมมาก โดยมีเรือค้าเดินทางผ่านช่องแคบนี้ระมาณ 2,000 ลำทุกวัน
ช่องแคบมาเจลลัน
ช่องแคบมาเจลลัน  เป็นทางเดินเรือที่ตั้งอยู่ระหว่างตอนใต้ของแผ่นดินใหญ่ทวีปอเมริกาใต้กับกลุ่มเกาะเตียร์ราเดลฟวยโก ตั้งชื่อตามชื่อของเฟอร์ดินานด์ มาเจลลัน นักเดินเรือชาวโปรตุเกส ช่องแคบนี้เป็นทางเชื่อมสำคัญระหว่างมหาสมุทรแปซิฟิกกับมหาสมุทรแอตแลนติก มีความยาวประมาณ 570 กิโลเมตร ส่วนที่แคบที่สุดอยู่บริเวณเกาะการ์โลสที่ 3 ทางด้านตะวันตกของช่องแคบ ซึ่งกว้างเพียง 2 กิโลเมตร
เนื่องจากมาเจลลันเดินเรือมาถึงที่นี่ในวันที่ 1 พฤศจิกายน ซึ่งตรงกับวันสมโภชนักบุญทั้งหลายพอดี ในตอนแรกเขาจึงตั้งชื่อว่า "ช่องแคบแห่งเหล่านักบุญ"  แต่ต่อมาพระมหากษัตริย์แห่งสเปนที่มาเจลลันถวายงานทรงเปลี่ยนชื่อมาเป็น "ช่องแคบมาเจลลัน" เพื่อเป็นเกียรติแก่เขา ปัจจุบันตลอดช่องแคบมาเจลลันถือเป็นน่านน้ำของชิลี แต่ปากทางด้านแอตแลนติกบางจุดเป็นอาณาเขตของอาร์เจนตินา อย่างไรก็ตาม เรือชาติต่าง ๆ ยังสามารถเดินทางผ่านช่องแคบนี้ได้อย่างเสรี
ก่อนที่จะมีการเปิดใช้คลองปานามาซึ่งสร้างเสร็จในปี ค.ศ. 1914 ช่องแคบนี้เป็นเส้นทางข้ามมหาสมุทรที่สำคัญและปลอดภัยสำหรับเรือกลจักรไอน้ำ แต่ถ้าเป็นเรือใบ เช่น เรือแบบคลิปเปอร์ จะนิยมใช้ช่องแคบเดรกซึ่งอยู่ใต้ลงไปอีก เพราะมีเนื้อที่ให้กลับลำเรือได้กว้างกว่า แต่ก็ต้องเสี่ยงกับสภาพอากาศที่ปั่นป่วนและคาดคะเนได้ยาก
ทะเลบาหลี
ทะเลบาหลี ( ) ตั้งอยู่ทางทิศเหนือของเกาะบาหลี ประเทศอินโดนีเซีย ครอบคลุมพื้นที่ประมาณ 45,000 ตารางกิโลเมตร ทิศตะวันตกติดกับทะเลชวา
ทะเลบาหลีบางครั้งจะรวมเข้ากับทะเลโฟลเร็ซ แต่แผนที่ทางทะเลบางฉบับ จะแยกทะเลบาหลีออกมาต่างหาก ทะเลมีพื้นที่ประมาณ 45,000 ตร.กม. (17,000 ตร.ไมล์) และลึกที่สุดประมาณ 1,590 เมตร (5,217 ฟุต)
องค์การอุทกศาสตร์ระหว่างประเทศได้กำหนดขอบเขตของทะเลบาหลีไว้ดังนี้ :
"ทิศเหนือ" เส้นเริ่มจากเกาะปาเตอร์นอสเตอร์ทางตะวันตกไปยังทางตะวันออกของเซอปันจังและผ่านเกาะนี้ไปยังจุดตะวันตกของอ่าวเกเดะฮ์ ที่ชายฝั่งทางใต้ของเกาะกาเงอัน
"ทิศตะวันตก" เริ่มจากจุดทางตะวันตกของอ่าวเกเดะฮ์ เกาะกาเงอัน ไปยังตันจงเซดาโน ส่วนที่อยู่ตะวันออกเฉียงเหนือสุดของเกาะชวา และลงมาตามชายฝั่งตะวันออกของตันจงบันเตอนัน ที่อยู่ทางตะวันออกสุด
"ทิศใต้" เริ่มจากตันจงบันเตอนันผ่านจุดใต้สุดของบัลต์และเกาะนูซาเปอนีดาไปจนถึงทางตะวันตกเฉียงใต้สุดของเกาะลมบก และชายฝั่งทางใต้ของตันจงริงกิตทางตะวันอออกเฉียงใต้สุด จนถึงตันจงมังกุน  ส่วนที่อยู่ตะวันตกเฉียงใต้สุดของเกาะซุมบาวา
"ทิศตะวันออก" จากชายฝั่งทางตะวันตกและทางเหนือของซุมบาวาไปไกลทางตะวันออกจนถึงตันจงซาโรกายา  จนถึงฝั่งตะวันตกสุดของทะเลโฟลเร็ซ [เส้นจากตันจงซาโรกายาไปจนถึงเกาะปาเตอร์นอสเตอร์ทางตะวันตก ]
กระแสน้ำในทะเลบาหลีไหลจากทะเลโฟลเร็ซไปสู่ทะเลชวาทางเหนือ อยู่ในทางไหลของกระแสน้ำผ่านอินโดนีเซียจากมหาสมุทรแปซิฟิกไปยังมหาสมุทรอินเดีย การไหลนี้จะผ่านช่องแคบบาหลี และช่องแคบลอมบอก
ทะเลบาหลีเกิดสึนามิหลายครั้ง การระเบิดของภูเขาไฟเติมโบราเมื่อ พ.ศ. 2358 ทำให้เกิดสึนามิเมื่อ 22 กันยายนที่จุด และอีกสามปีต่อมา (8 กันยายน พ.ศ. 2361) เกิดการปะทุของภูเขาไฟที่จุด นอกจากนั้นยังเกิดสึนามิเมื่อ พ.ศ. 2401 และ พ.ศ. 2460 ซึ่งมีความสูงของคลื่นสูงสุด และ ตามลำดับ
ทะเลโฟลเร็ซ  ตั้งอยู่ทางทิศเหนือของเกาะโฟลเร็ซ ประเทศอินโดนีเซีย ครอบคลุมพื้นที่ประมาณ 240,000 ตารางกิโลเมตร
ช่องแคบมากัซซาร์
ช่องแคบมากัซซาร์  ตั้งอยู่ระหว่างเกาะบอร์เนียวกับเกาะซูลาเวซีในประเทศอินโดนีเซีย ทิศเหนือติดกับทะเลเซเลบีส ทิศใต้ติดกับทะเลชวา
ทะเลบันดา  ตั้งอยู่ทางใต้ของหมู่เกาะโมลุกกะ ประเทศอินโดนีเซีย วัดจากทิศตะวันตกมาทิศตะวันออก กว้างประมาณ 1,000 กิโลเมตร จากเหนือจรดใต้ยาวประมาณ 500 กิโลเมตร
ทะเลโมลุกกะ
ทะเลโมลุกกะ  ตั้งอยู่ทางทิศตะวันตกของมหาสมุทรแปซิฟิก อยู่ระหว่างทะเลบันดากับทะเลเซเลบีส ในประเทศอินโดนีเซีย ทะเลโมลุกกะมีพื้นที่ 77,000 ตร.ไมล์ (200,000 ตร.กม.) เป็นแหล่งปะการังและแหล่งดำน้ำจำนวนมากเนื่องด้วยความลึกของน้ำ
ทะเลติมอร์  เป็นทะเลที่ตั้งอยู่บริเวณเกาะติมอร์และประเทศติมอร์-เลสเต ตั้งอยู่ทางทิศใต้ของเกาะติมอร์ ระหว่างติมอร์ในประเทศอินโดนีเซีย ติมอร์-เลสเต และประเทศออสเตรเลีย
อ่าวคาร์เพนแทเรีย  ตั้งอยู่บริเวณทิศเหนือของประเทศออสเตรเลีย ระหว่างนอร์เทิร์นเทร์ริทอรี คาบสมุทรยอร์กในรัฐควีนส์แลนด์ และทางใต้ของประเทศปาปัวนิวกินี
ชายนี
ชายนี (; ; เขียนเป็น SHINee) เป็นบอยแบนด์เกาหลีใต้ ก่อตั้งขึ้นที่โซล ภายใต้สังกัด เอสเอ็มเอนเตอร์เทนเมนต์ เดิมเปิดตัวในปี ค.ศ. 2008 ด้วยเพลง Replay ที่วางแผงครั้งแรกเมื่อวันที่ 23 พฤษภาคม ค.ศ. 2008 พร้อมสมาชิกทั้งหมด 5 คน สมาชิกปัจจุบันซึ่งยังดำรงกิจกรรมอยู่ได้แก่ อนยู, Key, มินโฮ และ แทมิน โดยสมาชิกอีกหนึ่งคน จงฮย็อน ได้เสียชีวิตลงแล้วในเดือนธันวาคม ค.ศ. 2017
ในระยะแรกนั้นชายนีถือว่าเป็นวงที่ทำดนตรีแนวอาร์แอนด์บีร่วมสมัย โดยทางค่ายได้มีแนวคิดที่ต้องการให้ชายนีกลายเป็นวงที่นำเทรนด์ หรือกระแสนิยมในช่วงนั้น ๆ ทั้งหมด ไม่ว่าจะเป็น ดนตรี, แฟชั่น, การเต้น และอื่น ๆ พวกเขาเดบิวต์หรือปรากฏตัวครั้งแรกภายในปี ค.ศ. 2008 ด้วยอีพีแรกที่มีชื่อว่า "รีเพลย์" ในรายการเพลงอินกีกาโยที่ฉายโดยสถานีโทรทัศน์ เอสบีเอส ด้วยซิงเกิลเพลง "Replay" ชายนีได้มีกระแสมากขึ้นจากการสร้างเทรนด์ฮิตในหมู่นักเรียน โดยสื่อทั้งหลายได้ขนานนามพวกเขาด้วยวลีที่ว่า "เทรนด์แบบชายนี" ในเดือนสิงหาคม ปี 2008 ชายนีได้ปล่อยสตูดิโออัลบั้มชุดแรกในชื่อ "เดอะชายนีเวิลด์" ที่ได้ชนะรางวัลหน้าใหม่ในสาขาอัลบั้มแห่งปีที่งาน Golden Disk Award ครั้งที่ 23 ชายนีได้สร้างชื่อเสียงให้วงและทำให้เพลงเกาหลีเป็นที่รู้จักในวงกว้างได้อย่างมากมายด้วยผลงานเพลง "ริงดิงดอง" และ "ลูซิเฟอร์" โดยเพลง "Ring Ding Dong" นั้นได้ขึ้นสู่อันดับต้น ๆ ในชาร์ตเพลงเกาหลีทั่วประเทศถึง 7 ชาร์ตด้วยกัน และตัวซิงเกิลนั้นก็ได้รับความนิยมอย่างมากมายไปทั่วทวีปเอเชีย เพลง "Lucifer" ถูกเสนอชื่อให้เข้าชิงรางวัลในสาขา Best Dance Performance (การแสดงเวทีเต้นที่ดีที่สุด) ที่งาน เอ็มเน็ตเอเชียนมิวสิกอะวอดส์ ในปี 2010 ด้วยท่าเต้นที่ดึงดูดใจ และในปี 2012 ทางกลุ่มก็ได้ปล่อยอัลบั้ม "เชอร์ล็อก" ซึ่งเป็นอัลบั้มที่ขายดีที่สุดอันดับที่ห้าของปีโดยมียอดขายกว่า 180,000 ชุดในขณะนั้นเอง อีกทั้งพวกเขายังถูกจัดอันดับให้เป็นที่สุดของกลุ่มคนผู้มีชื่อเสียงในการจัดอันดับผู้ทรงอิทธิพลในเกาหลีโดยนิตยสารฟอบส์ ในปี 2014 และปี 2016
ชายนี เปิดตัวทางอินเทอร์เน็ตเมื่อวันที่ 18 พฤษภาคม 2008 และในวันที่ 19 พฤษภาคม 2008 ชายนีก็ได้เปิดตัวทีเซอร์ของมิวสิกวีดีโอบนเว็บไซต์ของวงอย่างเป็นทางการในเกาหลี ในวันที่ 22 พฤษภาคม 2008 ชายนีก็ได้เปิดตัวมิวสิควีดีโอของเพลง Replay ตามด้วย มินิอัลบั้ม ที่ออกวางแผงวันที่ 23 พฤษภาคม 2008
ชายนีได้เปิดตัวในฐานะคอนเทมพอรารี่แบนด์ที่ประกอบด้วยสมาชิก 5 คนที่มีอายุระหว่าง 14 ถึง 18 ปี โดยมี ฮาซังแบก (하상백) เป็นดีไซน์เนอร์อย่างเป็นทางการ
2008: การปรากฏตัวครั้งแรก และ "The SHINee World".
เมื่อวันที่ 22 พฤษภาคม 2008 ชายนีได้ออกมินิอัลบั้มแรก โดยมีเพลงที่โปรโมตอย่างเพลง "Replay" (누난 너무 예뻐; Nunan Neomu Yeppeo) (lit: Noona, You're So Pretty) ได้อยู่ในสังกัด S.M. Entertainment โดยช่วงเปิดตัวมินิอัลบั้มเปิดตัวของชายนีได้อยู่อันดับที่ 10 บน Korean music charts และ อยู่อันดับที่ 8 ซึ่งเป็นอันดับสูงสุด โดยยอดขายอยู่ที่ 17,957 แผ่น ในช่วงครึ่งแรกของปี 2008
ในขณะเดียวกันชายนีได้ปรากฏตัวครั้งแรกในรายการ M! Countdown ของช่อง M.Net วันที่ 22 พฤษภาคม 2008 ด้วยเพลง Replay และ ได้ปรากฏตัวครั้งแรกอย่างเป็นทางการในรายการ อินกิกาโย ของช่อง SBS วันที่ 25 พฤษภาคม 2008 ชายนีได้เข้าร่วมแสดงใน Dream Concert วันที่ 7 มิถุนายน 2008 ที่ Seoul Olympic Stadium และได้เข้าร่วมในรายการวิทยุมากมาย เช่น Kiss The Radio ชิมชิมทาปา และ ชุนจี ของสมาชิกในวงรุ่นพี่อย่าง Super Junior ฯลฯ เมื่อวันที่ 18 สิงหาคม 2008 ชายนีได้มีส่วนร่วมใน SMTown Live '08 จัดขึ้นที่สนามโอลิมปิก ณ กรุงโซล
เมื่อวันที่ 28 สิงหาคม 2008 ชายนีได้ปล่อยอัลบั้ม The Shinee World ซึ่งเต็มอัลบั้มแรกของพวกเขา โดยอัลบั้มปล่อยออกมาขายได้เป็นอันดับที่ 3 ด้วยยอดขายรวม 30,000 แผ่น โดยเพลงแรกที่ปล่อยออกมาจากอัลบั้มนี้คือ "Sanso Gateun Neo (Love Like Oxygen)" เมื่อวันที่ 18 กันยายน 2008 เพลง Love Like Oxygen ทำให้ชายนีได้รับรางวัลครั้งแรกในรายการ M! Countdown ซึ่งเป็นเพลงแรกของชายนีได้รับรางวัลตั้งแต่เปิดตัว
2009–2010: กระแสความนิยม และ Lucifer.
มินิอัลบั้มที่ 2 ของชายนี ชื่อว่า "2nd Mini Album Romeo" ถูกปล่อยออกเมื่อวันที่ 25 พฤษภาคม 2009 โดยปล่อยซิงเกิลเพลง "Juliette" ได้ปล่อยออกมาเมื่อวันที่ 18 พฤษภาคม 2009 แต่ก็ไม่ประสบความสำเร็จ ชายนีได้กลับมาเมื่อวันที่ 5 มิถุนายน 2009 และได้ไปออกรายการ KBS's Music Bank
ชายนีได้ปล่อยมินิอัลบั้มที่ 3 เมื่อวันที่ 19 ตุลาคม 2009 ชื่อว่า "3rd Mini Album 2009, Year Of Us" โดยพวกเขาได้ปล่อยซิงเกิลเพลง "Ring Ding Dong" ได้ปล่อยในระบบดิจิตอลในวันที่ 14 ตุลาคม 2009 ถือว่าเป็นเพลงที่ทำให้ชายนีได้กลับมีกระแสอีกครั้งหลังจากเพลง Juliette ไม่ประสบความสำเร็จ จนทำให้ช่วงต้นเดือนธันวาคม 2009 พวกเขาได้รับรางวัล "Popularity" พร้อมกับรุ่นพี่อย่าง ซุปเปอร์ จูเนียร์ ในงาน 24th Golden Disk Awards และในเดือน กุมภาพันธ์ 2010 พวกเขาก็ได้รับรางวัล "Bonsang" ในงาน 19th Seoul Music Awards
อัลบั้มที่ 2 ได้ถูกปล่อยออกมา โดยชื่อว่า "Lucifer" เมื่อวันที่ 19 กรกฎาคม 2010 ได้ปล่อยมิวสิควีดีโอโปรโมทด้วยเพลง Lucifer ในวันเดียวกัน ภายในไม่กี่ชั่วโมงของการวางขายอัลบั้ม ยอดขายและยอดดาวน์โหลดอยู่ในอันดับต้นๆ ของเกาหลีใต้ เพลงในอัลบั้มของพวกเขา ได้มีการคัดสรรออกมาอย่างรอบคอบมากกว่าเดิมและมีการกล่าวถึงกับผู้ฟังว่า เป็นผลงานเพลงที่หลากหลายและโตขึ้นของสมาชิกในวง และในวันที่ 23 กรกฎาคม 2010 ชายนีได้กลับมาอีกครั้งและได้ปรากฏตัวในรายการ KBS Music Bank เมื่อวันที่ 1 ตุลาคม 2010 ชายนีได้ปล่อยอัลบั้มรีแพคเกตชื่อ "Hello" โดยได้ปล่อยมิวสิควีดีโอ Hello ออกมาเมื่อวันที่ 4 ตุลาคม 2010 โดยอัลบั้มนี้ได้เพิ่ม 3 เพลงใหม่อย่าง "Hello", "One" และ "Get It"
ท่ามกลางการโปรโมตของชายนีสำหรับอัลบั้มที่ 2 พวกเขาได้มีส่วนร่วมในเวิลด์ทัวร์คอนเสิร์ต SMTown Live '10 กับศิลปินในค่าย เมื่อ 21 สิงหาคม 2010 ณ สนามกีฬาโอลิมปิกกรุงโซล เมื่อวันที่ 4 กันยายน 2010 ชายนีได้ทัวร์คอนเสิร์ต Staples Center ที่ Los Angeles ต่อมาในวันที่ 11 กันยายน 2010 ชายนีได้มีส่วนร่วมในการแสดงคอนเสิร์ต ณ สนามกีฬา Hongkou ในเซี่ยงไฮ้ ต่อมาเมื่อวันที่ 26 ธันวาคม 2010 ชายนีเริ่มทัวร์คอนเสิร์ตแรกของพวกเขา Shinee World ที่ โรงยิม Yoyogi ในกรุงโตเกียว มีคนเข้าร่วมประมาณ 24,000 คน
2011–2012: การเปิดตัวครั้งแรกที่ญี่ปุ่น และ มินิอัลบั้ม Sherlock.
เมื่อวันที่ 1 มกราคม 2554 SHINee เคยแสดงที่สนามกีฬาโอลิมปิกยิมนาสติกในกรุงโซลในฐานะส่วนหนึ่งของการทัวร์คอนเสิร์ต SHINee World ตามด้วยเมืองต่างๆในญี่ปุ่นตลอดปี 2554 [48] [49] เมื่อวันที่ 25 และ 26 มกราคม 2554 ชายนี่ได้เข้าร่วมในงาน SMTown Live '10 World Tour ในโตเกียวซึ่งจัดคอนเสิร์ตสองครั้งที่ปารีสที่ Zenith de Paris คอนเสิร์ตสามรอบที่โตเกียวโดมและ Madison Square Garden ในมหานครนิวยอร์ก เมื่อวันที่ 22 มิถุนายน 2554 ชายนี่ได้เปิดตัวในญี่ปุ่นด้วย "Replay" เวอร์ชันญี่ปุ่นซึ่งขายได้มากกว่า 91,000 แผ่นในสัปดาห์แรก ต่อมาได้รับการรับรองทองโดย RIAJ ว่าขายกว่า 100,000 ชุด มันกลายเป็นยอดขายสูงสุดที่โอริคอนได้รับจากการเปิดตัวของกลุ่มชาวเกาหลีใต้ในเวลานั้น
เมื่อวันที่ 19 มิถุนายน SHINee ได้สร้างประวัติศาสตร์ด้วยการเป็นศิลปินชาวเอเชียคนแรกที่ได้ไปแสดงที่ Abbey Road Studios ในลอนดอนซึ่ง้เป็นการเดบิ้วเปิดตัวในญี่ปุ่นที่นั่น ในวันที่ 22 กรกฎาคม 2011 SHINee ได้เริ่มเปิดการแสดงการในประเทศญี่ปุ่นและจัดคอนเสิร์ตหลายแห่งในหลายเมืองทั่วประเทศญี่ปุ่น ในวันที่ 28 สิงหาคมและ 12 ตุลาคม 2554 มีการออก remakes เวอร์ชันญี่ปุ่นสองเพลงคือ "Juliette" และ "Lucifer" ออกตามลำดับ เมื่อวันที่ 9 สิงหาคม 2554 SHINee ได้มีส่วนร่วมในความพยายามที่จะช่วยเหลือเด็กแอฟริกัน กลุ่มเหล่านี้ได้เข้าร่วมโดยเลขาธิการสหประชาชาติ Ban Ki-moon ในโครงการ "Help African Children" ซึ่งจัดโดยสมาคมสภากาชาดเกาหลีและคณะกรรมการ UNICEF ของเกาหลี
ในเดือนพฤศจิกายนปี 2011 SHINee ได้รับเชิญให้ไปแสดงเป็นพิธีเปิดงานเทศกาลภาพยนตร์เกาหลีกรุงลอนดอนครั้งที่ 6 ซึ่งจัดขึ้นที่ Odeon West End Theatre ชายนี่ได้แสดงในงานกาล่าดินเนอร์นาน 1 ชั่วโมงเพื่อเปิดเทศกาล และ ตั่วขายหมดพายในไม่กี่นาที นี่เป็นครั้งแรกที่ศิลปินเกาหลีคนใดคนหนึ่งได้จัดคอนเสิร์ตอิสระในลอนดอนเพื่อเปิดคอนเสิร์ตฉลองเทศกาลดนตรีขายตั๋วภายในไม่กี่นาที นี่เป็นครั้งแรกที่ศิลปินเกาหลีคนใดคนหนึ่งได้จัดคอนเสิร์ตอิสระในลอนดอน
วงได้ทำอัลบั้มญี่ปุ่นแรกคือ "The First" ได้รับการปล่อยตัวในเดือนธันวาคม 2554 ในอัลบั้มประกอบไปด้วยเพลงใหม่ 5 เพลงและเพลงเกาหลี 7 เพลงที่เพิ่งเปิดตัวออกไป เวอร์ชันปกติของอัลบั้มนี้ยังให้ความสำคัญกับบทเพลงที่ใช้ประกอบละคร Strangers 6 ซึ่งมีชื่อว่า "Stranger" เป็นโบนัส อัลบั้มนี้ได้รับการรับรองทองโดย RIAJ สำหรับการขายมากกว่า 100,000 ชุด
เมื่อวันที่ 8 ธันวาคม ปี2010แทมิน, อนยูและคีย์ร่วมกันทำงานนักเขียนและได้ออกหนังสือท่องเที่ยวเรื่อง "Children of the Sun" ซึ่งมีเรื่องราวจากการเดินทางมายังบาร์เซโลนาประเทศสเปน พวกเขาถ่ายภาพและเขียนข้อคิดเห็นเอง SHINee ยังมีส่วนร่วมในอัลบั้ม 2011 Winter SMTown - The Warmest Gift พร้อมปกเพลง "Last Christmas" อัลบั้มที่รวบรวมโดยศิลปิน SM ได้เปิดตัวเมื่อวันที่ 13 ธันวาคม 2554
SHINee จัดคอนเสิร์ตเพื่อเป็นเกียรติแก่การเปิดตัวอัลบั้มแรกของพวกเขาในประเทศญี่ปุ่น The First ที่ Tokyo International Forum Hall A ในวันที่ 24 ธันวาคม 2554 คอนเสิร์ตครั้งนี้จัดขึ้นสามครั้งเพื่อรองรับแฟน ๆ 15,000 คนที่ได้รับรางวัล จับสลาก พวกเขาแสดงเพลงทั้งหมด 6 เพลงรวมทั้งซิงเกิ้ลเปิดตัวในญี่ปุ่นของพวกเขา Replay (Kimi wa Boku no Everything) และ Lucifer และ "To Your Heart" [69] เมื่อวันที่ 28 ธันวาคม 2554 บริษัท Tower Records ประเทศญี่ปุ่น
ต่อมาได้มีประกาศว่าชายนี่ได้รับรางวัล "ศิลปินแห่งปี" จากรายการ K-Pop Lovers! Awards 2011 เป็นอัลบั้มที่สี่ของ SHINee ในเกาหลี มินิอัลบั้ม "Sherlock" ได้รับการเผยแพร่ในรูปแบบดิจิทัลในวันที่ 19 มีนาคม และในวันที่ 21 มีนาคม Sherlock กลายเป็นอัลบั้มที่ขายดีที่สุดอันดับที่ห้าของปีในเกาหลีใต้ด้วยยอดขายกว่า 180,000 แผ่น [74] เมื่อวันที่ 26 มีนาคม 2555 SHINee พร้อมกับเพื่อนร่วมงานของพวกเขาได้กลายเป็นผู้ถือหุ้นของ SM Entertainment พวกเขาได้รับ 340 หุ้น (มูลค่าประมาณ $ 13,600 สำหรับสมาชิกแต่ละคน)